22. ΝΟΜΟΘΕΤ. ΔΙΑΤΑΓΜΑ υπ’ αριθ. 1183 της 7/15 Οκτ. 1949 (ΦΕΚ Α΄ 264) Περί διατάξεών τινων αφορωσών τους Αναπήρους Αξιωματικούς, Ανθυπασπιστάς και Οπλίτας της Χωροφυλακής. Άρθρ.1.-1.Αξιωματικοί, Ανθυπασπισταί και Οπλίται της Χωροφυλακής κριθέντες ή κρινόμενοι ανίκανοι δια την υπηρεσίαν παρά της Α.Σ.Υ. Επιτροπής ως έχοντες αναπηρίαν 10% και άνω λόγω τραύματος ή νοσήματος προελθόντος εκ της εν τη Χωροφυλακή υπηρεσίας των, και λαμβάνοντες σύνταξιν εκ του Δημοσίου Ταμείου συνεπεία της παθήσεώς των ταύτης, δικαιούνται ειδικής ταυτότητος, εκδιδομένης παρά του Υπουργείου Δημοσίας Τάξεως, (Δ/νσις Προς/κού Χωρ/κής). Εν αυτή αναγράφεται το ποσοστόν αναπηρίας των. 2.Εκ των ανωτέρω οι έχοντες αναπηρίαν 25% και άνω, ως και οι Αξιωματικοί και Ανθυπασπισταί Χωροφυλακής οι υπαχθέντες εις τας διατάξεις του Νόμ. 4506/1930 «περί καταστάσεως παθόντων εν πολέμω Αξιωματικών και Ανθυπασπιστών», ως ετροποιήθη μεταγενεστέρως, δικαιούνται και σήματος αναπήρου χορηγουμένου παρά της Διευθύνσεως αναπήρων του Υπουργείου Στρατιωτικών, βάσει της ειδικής ταυτότητός των και ειδικού προς τούτο σημειώματος της Δ/νσεως προσωπικού Χωροφυλακής του Υπουργείου Δημοσίας Τάξεως. Σελ. 762. Άρθρ.2.-Οι εν τη παρ. 2 του προηγουμένου άρθρου αναφερόμενοι δικαιούνται των κατά τας κειμένας διατάξεις παρεχομένων εις τους αναπήρους πολέμου ευεργετημάτων (ατελείας Δημοσίων Θεαμάτων εγγραφής εις Εθνικούς συνδέσμους αναπήρων δώρων εκ του Ερυθρού Σταυρού, εκπτώσεων εις μεταφορικά μέσα κλπ.). Άρθρ.3.-1.Ανάπηρος Αξιωματικός, Ανθυπασπιστής ή οπλίτης Χωροφυλακής αιτιώμενος απώλειαν του αναπηρικού σήματος και αιτούμενος την χορήγησιν ετέρου τοιούτου υποχρεούται να καταθέση προηγουμένως υπέρ του Ειδικού Ταμείου Αναπήρων του Μετοχικού Ταμείου Στρατού το ποσόν των δραχ. 10.000, βάσει δε της σχετικής αποδείξεως χορηγείται εις τον αιτούντα υπό της Δ/νσεως Αναπήρων δεύτερον σήμα. 2.Το ανωτέρω ποσόν δύναται να αυξομειώται εκάστοτε δια διαταγής του Υπουργού των Στρατιωτικών. 3.Τρίτον αναπηρικόν σήμα εν ουδεμιά περιπτώσει επιτρέπεται να χορηγηθή. Άρθρ.4.-Εκτός των υπό του άρθρ. 2 παρ. 2 προβλεπομένων κυρώσεων, η χρήσις σήματος αναπήρου υπό μη δικαιουμένου προσώπου ή η χρήσις τοιούτου σήματος διαφορετικού του δικαιουμένου τιμωρείται με φυλάκισιν αιτήσει της Δ/νσεως Αναπήρων αναπηρικού τινος Σωματείου, αναπήρου τινός ή και αυτεπαγγέλτως. Προφανώς εννοεί το άρθρ. 2 παρ. 2 του Κ.Δ. 12/13 Μαΐου 1941 (κατωτ. σελ. 825). Άρθρ.5.-Πάσα λεπτομέρεια αναγκαία δια την εφαρμογήν του παρόντος Νόμου, καθορίζεται δια διαταγών του Υπουργού Δημοσίας Τάξεως. Άρθρ.6.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 36.Ι.α.19-22 Ανάπηροι και θύματα πολέμου 